**Hapet Thirrja për Mobilitete (Bursa) Stafi të UPT-së në kuadër të Marrëveshjes KA1 të Programit Erasmus + në Universitetin IUAV, në Venezia, Itali**

Në kuadër të programit Erasmus + dhe marrëveshjes KA1 bilaterale, është hapur thirrja për aplikime, për bursa për mobilitete, për Stafin e Universitetit Politeknik të Tiranës në Universitetin IUAV, në Venezia, Itali.

**Llojet e mobilitetit përfshijnë:**

* Shkëmbimin e stafit për mësimdhënie

Numri total i stafit: 2

**Kohëzagjatja e mobilitetit:**

-      7 ditë (2 ditë udhëtim, 5 ditë mësimdhënie)

**Fusha:**

Fusha e Arkitekturës dhe Urbanistikës

**Dokumentat e nevojshme për aplikim për mësimdhënie ose trajnim për stafin akademik:**

* CV+ lista e publikimeve (në gjuhën angleze);
* Një letër motivimi(në gjuhën angleze)
* Kopje e Pasaportës;
* Diploma e nivelit të fundit të studimeve.
* Certifikata e gjuhës së huaj (Niveli minimal i gjuhës angleze B2)
* Vërtetim pune;
* Aprovim nga Përgjegjësi i njësisë bazë ku aplikanti bën pjesë, në lidhje me planin e mobilitetit dhe periudhën, të parashikuara për tu kryer në Universitetin pritës\*;
* Letra konfirmuese nga Universiteti pritës\*\*;
* Dokumenti i Mobility Agreement (“Staff Mobility for Teaching” or Staff Mobility for Training”) për stafin akademik në Universitetin pritës\*\*\*;

*\*Plani i mobilitetit për mësimdhënie (teaching) ose trajnim (training/research), si dhe periudha e propozuar e mobilitetit për stafin akademik, duhet të aprovohet/firmoset paraprakisht nga Përgjegjësi i njësisë bazë ku aplikanti bën pjesë.*

\*\**Kandidatët që do të aplikojnë për të qenë pjesë e mobiliteteve si staf akademik në Universitetin pritës, paraprakisht duhet të kenë aprovimin nga universitetin pritës (Dekan/ Titullar Departamenti ose program studimi/ Profesor), për kryerjen e aktivitetit mësimdhënës ose research gjatë periudhës së mobilitetit. Ai/ ajo do të duhet t’ju dërgojë një dokumet paraprak aprovues, të cilin do të duhet ta bashkangjisni me dokumentet e tjera të kërkuara për aplikimin tuaj.*

\*\*\* *Mobility Agreement për Teaching (mësimdhënie) or Training (trajnim/research) për stafin akademik është një dokument në të cilin duhet të specifikohet programi juaj i propozuar që do të kreyni gjatë periudhës së shkëmbimit, i cili është aprovuar paraprakisht nga Përgjegjësi i njësisë bazë, sipas pikës më sipër. Kjo është formë standarte e Erasmus+ dhe firmoset nga aplikani dhe personi përgjegjës për mobilitetet në Universitetin Politeknik të Tiranës,i cili është Zv.Rektori për Anën Shkencore dhe Marrëdhëniet me Jashtë.*

*Për të shkarkuar formatin e “Mobility Agreement” klikoni si më poshtë:*

<https://ec.europa.eu/programmes/erasmus-plus/resources/documents/applicants/mobility-agreement_en>

***Afati i aplikimit për stafin akademik: deri më 20 Shkurt 2020***

Aplikimi kryhet pranë zyrës së Karrierës në UPT. Për informacione shtesë në lidhje me procesin e aplikimit në UPT mund të kontaktoni në email: zyraekarrieres@upt.al